4. ΝΟΜΟΘΕΤ. ΔΙΑΤΑΓΜΑ υπ’ αριθ. 1651 της 16 Ιουλ./19 Αυγ. 1942 Περί λήψεως παιδονομικών μέτρων δια της ιδρύσεως Τμημάτων Περίθαλψεως απολυομένων ανηλίκων παρά τοις Αγροτικοίς Σωφρονιστικοίς Καταστήμασι. Άρθρ.1.-Παρ’ εκάστω Αγροτικώ Σωφρονιστικώ Καταστήματι Ανηλίκων ως και παρ’ εκάστω Τμήματι Ανηλίκων Αγροτικού Σωφρονιστικού Καταστήματος ιδρύεται «Τμήμα Περίθαλψεως Απολυομένων Ανηλίκων» τελούν υπό την αυτήν οίαν και το Αγροτικόν Κατάστημα Διεύθυνσιν και εξυπηρετούμενον υπό του αυτού ως και τούτο προσωπικού. Άρθρ.2.-1.Εν τω Τμήματι Περιθάλψεως Απολυομένων Ανηλίκων κατατάσσεται υποχρεωτικώς, κατά τα κατωτέρω οριζόμενα και επί τω σκοπώ ασκήσεως παιδονομικών μέτρων και προσωρινής περιθάλψεως, μέχρις εξασφαλίσεως τρόπου αποστολής εις τον τόπον της κατοικίας του, πας ανήλικος εκ του αυτού Σωφρονιστικού Καταστήματος οπωσδήποτε απολυόμενος, εφ’ όσον ούτος δεν έχει εις την διάθεσίν του άμα τη απολύσει του, τ’ απαιτούμενα μέσα επιστροφής εις τον τόπον της κατοικίας του. 2.Περί της κατατάξεως εκάστου των ως άνω απολυομένων εις το Τμήμα Περιθάλψεως, αποφασίζει ητιολογημένως, μετά γνώμην του κατά το άρθρ. 65 του από 28/9/35 Ν.Δ/τος «περί οργανώσεως Σωφρονιστικού Προσωπικού κλπ.» Συμβουλίου, ο Διευθυντής ή Διευθύνων το Κατάστημα, λαμβάνων υπ’ όψει: α)Την δυνατότητα αναχωρήσεως του ανηλίκου, αμέσως άμα τη απολύσει του, δια τον τόπον της μονίμου κατοικίας του. β)Τα οικονομικά εφόδια, άτινα φέρη τυχόν μεθ’ εαυτού ο απολυόμενος και την επάρκειαν τούτων δια την άμεσον αναχώρησίν του δια τον τόπον της κατοικίας του. γ)Τους κινδύνους ους πιθανόν θα διατρέξη ούτος είτε λόγω της ηλικίας του, είτε λόγω της απειρίας του εν γένει είτε λόγω της αποστάσεως ην πρόκειται να διανύση εάν απολυθή αμέσως εκ του Ιδρύματος και άνευ ειδικής περί αυτού φροντίδος. δ)Τα διατιθέμενα εν τω Καταστήματι γενικώς ή εν τω ιδρυομένω δια του Παρόντος Τμήματι απολυομένων μέσα συντηρήσεως, χώρου και εν γένει συνθηκών διαβιώσεως. ε)Τους τυχόν κινδύνους ασφαλείας ή τάξεως ους ήθελε διατρέξη το Κατάστημα δια της εν τη νέα ταύτη καταστάσει παραμονής εν τω Τμήματι Περιθάλψεως του απολυομένου είτε ως εκ του ήθους του είτε εξ άλλων λόγων. (Μετά την σελ. 634,08) Σελ. 634,09 355-095 Εταιρείες Προστασίας Κρατουμένων - Αποφυλακιζομένων 6.Ι.ε.3-4 6.Ι.ε.4 Εταιρείες Προστασίας Κρατουμένων - Αποφυλακιζομένων    3.Αντίγραφα των πρακτικών των συνεδριάσεων του κατά τ’ ανωτέρω Συμβουλίου ως και τοιαύτα των ητιολογημένων αποφάσεων του Διευθυντού του Καταστήματος, υποβάλλονται ευθύς άμα τη εκδόσει των προς το επί της Δικαιοσύνης Υπουργείον, όπερ εν πάση περιπτώσει δύναται να διάταξη άλλως, καθώς και προς την Προστατευτικήν Εταιρείαν της περιφερείας, ήτις επίσης δια πρακτικού του Συμβουλίου της, δύναται να προτείνη τω Διευθυντή του Καταστήματος, κατάταξιν εις το Τμήμα Περιθάλψεως, απολυομένου, εκ των υπαγομένων εις τας διατάξεις του παρόντος. 4.Κατάταξιν εις το Τμήμα Περιθάλψεως Απολυομένων, δύναται να παραγγείλη δι’ ητιολογημένης ομοίως αποφάσεώς του ο επί της Δικαιοσύνης Υπουργός ως και ο Διοικητικός Επιθεωρητής Φυλακών και άνευ γνώμης του κατά τ’ ανωτέρω Συμβουλίου. Άρθρ.3.-1.Ο εν τω Τμήματι Περιθάλψεως Απολυομένων κατατασσόμενοι, υποχρεούνται εις γεωργικήν ή οιανδήποτε άλλην εν τω Αγροτικώ Καταστήματι εργασίαν, συγκροτούμενοι εις ιδιαιτέρας ομάδας. 2.Η εργασία τούτων, παρεχομένη δια λογαριασμόν των Κεφαλαίων Εργασίας Κρατουμένων, αμοίβεται εκ των εν λόγω κεφαλαίων, του ημερομισθίου υπολογιζομένου εις το διπλάσιον του παρεχομένου εις τους εν τω Αγροτικώ Καταστήματι εργαζομένους κρατουμένους, αναλόγως της κατηγορίας εις ην έκαστος ανήκει. 3.Ο εν τω Τμήματι Περιθάλψεως δεν δικαιούται να αποσύρη ουδέ εκ της αδιαθέτου ουδέ εκ της διαθεσίμου μερίδος των καταθέσεών του, μέχρι της ημέρας της οριστικής εξόδου του και εκ του Τμήματος τούτου, πλην εάν πρόκειται να διενεργηθή δαπάνη αποσκοπούσα εις την διευκόλυνσιν της αναχωρήσεώς του δια τον τόπον της κατοικίας του. 4.Δεν παραδίδονται επίσης αυτώ, εφ’ όσον διαρκεί η εν τω Τμήματι παραμονή του, ουδέ τα εν τω Καταστήματι κατατεθειμένα παρ’ αυτού τιμαλφή ή αλλά είδη αξίας, ουδέ αι αποσκευαί του, πλην των απολύτως αυτώ απαραιτήτων. Άρθρ.4.-1.Πας εν τω Τμήματι Περιθάλψεως Απολυομένων κατατασσόμενος ανήλικος από απόψεως τροφής και εν γένει διαβιώσεως, απολαμβάνει απάντων των πλεονεκτημάτων ων απελάμβανεν και ως κρατούμενος, δικαιούμενος επί πλέον ηπιωτέρας μεταχειρίσεως κατά τα δι’ αποφάσεως του Υπουργού της Δικαιοσύνης ειδικώτερον ορισθησόμενα. 2.Ο ανωτέρω έχει επίσης πάσας τας υποχρεώσεις αίτινες βαρύνουσι τους κρατουμένους του Καταστήματος και υπόκειται εις πάσας τας εκ των Κανονισμών ισχυούσας δι’ αυτούς πειθαρχικάς ποινάς. 3.Οι εν τω Τμήματι Περιθάλψεως Απολυομένων, δεν υποχρεούνται να φέρωσι την στολήν του Καταστήματος. 4.Άπαντες οι κανονισμοί του Καταστήματος, πλην των περιπτώσεων καθ’ ας ορίζονται εν τω παρόντι ρηταί εξαιρέσεις, ισχύουσι και εν τω Τμήματι Περιθάλψεως Απολυομένων. 5.Οι εν τω Τμήματι Περιθάλψεως, δεν εξέρχονται της περιφερείας του Αγροτικού Καταστήματος άνευ ειδικής υπηρεσιακής αδείας, ήτις, λαμβανομένου υπ’ όψει του ήθους αυτών και του χαρακτήρος των, δύναται να χορηγηθή και δι’ ολόλοκληρον ημέραν, άνευ πάντως διανυκτερεύσεως εκτός του Καταστήματος. Άρθρ.5.-1.Το επί της Δικαιοσύνης Υπουργείον ή ο Διοικητικός Επιθεωρητής Φυλακών μετά γνώμην δε του κατά το αρθρ. 2 παρ. 2 Συμβουλίου, και ο Διευθυντής του Καταστήματος, δύνανται οποτεδήποτε ομοίως δι’ ητιολογημένης αποφάσεώς των να διατάξωσι διαγραφήν εκ του Τμήματος Περιθάλψεως Απολυομένων, οπότε ακολουθεί η άμεσος απομάκρυνσις του διαγραφομένου. 2.Έξοδος εκ του Τμήματος Περιθάλψεως ενεργείται επίσης οπωσδήποτε, ευθύς ως εξευρεθή είτε κατά τα ανωτέρω οριζόμενα είτε άλλως πως, τρόπος αποστολής του εις το Τμήμα εγγεγραμμένου, εις τον τόπον της κατοικίας του. Πάντως ο Διευθυντής του Καταστήματος οφείλει να παραδώση τον ανήλικον εις τον ασκούντα την πατρικήν εξουσίαν ή τον κηδεμόνα του ή εις αντιπρόσωπον τούτων εφ’ όσον ήθελον εμφανισθή προς τούτο. Ομοίως ο Εισαγγελεύς των Εφετών της περιφερείας δύναται να παραγγείλη την απόλυσιν εφ’ όσον ήθελε κρίνει ότι δεν συντρέχει περίπτωσις κρατήσεως του ανηλίκου εις το Τμήμα Περιθάλψεως, εκτελουμένην υποχρεωτικώς παραχρήμα. 3.Πάσα μεταβολή εις τους τροφίμους του Τμήματος Περιθάλψεως είτε δι’ αναχωρήσεως ανήκοντος εις αυτό είτε δια προσθήκης νέου, γνωστοποιείται αυθημερόν εις τον Εισαγγελέα των Πλημμελειοδικών της περιφερείας, δια την παρακολούθησιν της κατά τα κατωτέρω οριζόμενα αποστολής εκάστου εις τον τόπον της κατοικίας του. Άρθρ.6.-1.Οι Διευθυνταί πάσης φύσεως συγκοινωνιακών επιχειρήσεων και οι ιδιοκτήται συγκοινωνιακών μέσων, προκειμένου δε περί αυτοκινήτων και οι οδηγοί αυτών, εφ’ όσον εκτελούσι μεταφοράς επιβατών έναντι εισιτηρίου, δια μεταφορικών μέσων χωρητικότητος δέκα τουλάχιστον επιβατών, υποχρεούνται τη αιτήσει του Εισαγγελέως Πλημμελειοδικών ή του Διευθυντού του Αγροτικού Σωφρονιστηρίου, παρ’ ω λειτουργεί Τμήμα Περιθάλψεως Απολυομένων, να διαθέτωσι δωρεάν μίαν θέσιν εφ’ εκάστου δρομολογίου, δια την μετάβασιν εις τον τόπον της κατοικίας των, εκ των ανηκόντων εις το Τμήμα Περιθάλψεως Απολυομένων του παρόντος Νόμου. (Αντί της σελ. 635) Σελ. 635(α) Μ-21 Εταιρείες Προστασίας Κρατουμένων - Αποφυλακιζομένων 6.Ι.ε.4 2.Η παράβασις της διατάξεως της προηγουμένης παραγράφου, διωκομένη είτε κατ’ αίτησιν του Διευθυντού του Αγροτικού Καταστήματος, παρ’ ω το Τμήμα Περιθάλψεως ή και αυτεπαγγέλτως, εκδικάζεται κατά τας διατάξεις του Ν.Δ/τος από 22 Νοεμ. 1923 «περί αμέσου εκδικάσεως πλημμελημάτων τινων επ’ αυτοφώρω» και τιμωρείται δια ποινής φυλακίσεως μέχρι τριών μηνών. Άρθρ.7.-1.Η διάθεσις δια τους τροφίμους του Τμήματος Περιθάλψεως Απολυομένων των κατά τ’ ανωτέρω δωρεάν παρεχομένων θέσεων, ενεργείται κατά σειράν προτεραιότητος, βάσει της ημερομηνίας εισόδου εκάστου εις το Τμήμα. 2.Ο εξερχόμενος του Τμήματος Περιθάλψεως, εάν δεν πρόκειται δια του εξασφαλισθέντος αυτώ συγκοινωνιακού μέσου να μεταβή κατ’ ευθείαν εις τον τόπον της κατοικίας του, εφοδιάζεται δια συστατικού εγγράφου, του Εισαγγελέως Πλημμελειοδικών του τόπου της αναχωρήσεώς του προς τον Εισαγγελέα Πλημμελειοδικών του Σταθμού μέχρι του οποίου φθάνει το εξασφαλισθέν συγκοινωνιακόν μέσον, δι’ ομοίου της Προστατευτικής Εταιρείας του τόπου της αναχωρήσεώς του προς την Προστατευτικήν Εταιρείαν του σταθμού μέχρις ου θα φθάση, επί πλέον και δι’ εγγράφου του Διευθυντού του Σωφρονιστικού Καταστήματος. 3.Οι κατά τόπους Εισαγγελείς Πλημμελειοδικών, μέχρις ου επιτύχωσι την πραγματοποίησιν των εν τω προηγουμένω άρθρω προβλεπομένων υποχρεούνται όπως εις τους δια των ανωτέρω εγγράφων εφοδιασμένους και ενώπιον αυτών προσερχομένους, εν συνεννοήσει και μετά της τοπικής Προστατευτικης Εταιρείας, εξασφαλίζωσι τροφήν και στέγην είτε δια της λειτουργούσης προστατευτικής οργανώσεως είτε δι’ άλλης φιλανθρωπικής τοιαύτης. 4.Εν ελλείψει Προστατευτικής Εταιρείας, ο Εισαγγελεύς των Πλημμελειοδικών προς εξασφάλισιν της διατροφής του κατά τ’ ανωτέρω ενώπιον αυτού προσερχομένου, δύναται δι’ αποφάσεώς του να κατατάσση τούτον εν ανάγκη δια την προσωρινήν σίτισίν του εν τω, εν τη πόλει, οιασδήποτε κατηγορίας, Σωφρονιστικώ Καταστήματι, προς ο διαβιβάζεται μετά της αποφάσεώς του και πάντα τα κατά τ’ ανωτέρω δικαιολογητικά έγγραφα. Το Σωφρονιστικόν Κατάστημα προσθέτει ούτω εις τον αριθμόν των παρ’ αυτώ τροφίμων τον ανωτέρω, βάσει των διαβιβασθέντων αυτώ δικαιολογητικών, ον τροφοδοτεί μέχρι της ημέρας της δια περαιτέρω σταθμόν αναχωρήσεώς του. Σελ. 636(α) Μ-22  «5.Εις ην περίπτωσιν εκ φυλακών ανηλίκων, απολύονται ανήλικοι κρατούμενοι, δι’ ους συντρέχουσιν οι όροι των εδαφίων α, β και γ, του άρθρ. 2, δύναται ο Εισαγγελεύς των Πλημμελειοδικών του τόπου της Φυλακής εξ ης απολύεται ο ανήλικος, να παραγγείλη, κατόπιν της ητιολογημένης αποφάσεώς του, διαβιβαζομένης εις την Φυλακήν, την προσωρινήν και μέχρις είκοσι κατ’ ανώτατον όριον ημερών σίτισιν του ανηλίκου παρά τη Φυλακή εξ ης απελύθη και εφ’ όσον δεν είναι άλλως δυνατή δια της Εταιρείας Προστασίας, η διατροφή του, λαμβανομένης εν τω μεταξύ της κατά το παρόν Ν.Δ/μα προβλεπομένης μερίμνης δια την αποστολήν του ανηλίκου εις τον τόπον της κατοικίας του. Η απόφασις του Εισαγγελέως αποτελεί δικαιολογητικόν της ούτω προκυπτούσης δαπάνης αρτοτροφοδοσίας». Η παρ. 5 προσετέθη δια του Νόμ. 714/1943 (κατωτ. αριθ. 5). Άρθρ.8.-Αι διατάξεις του παρόντος δύνανται να επεκταθώσι, δια Δ/τος προτάσει του επί της Δικαιοσύνης Υπουργού και εις πάντα τα Σωφρονιστικά Καταστήματα ένθα οπωσδήποτε κρατούνται ανήλικοι. Άρθρ.9.-Το παρόν Ν.Δ/μα ισχύει από της δημοσιεύσεώς του εις την Εφημερίδα της Κυβερνήσεως. 